வங்காள நவாபுகள்

வங்காள நவாபுகள் (Nawabs of Bengal or Nawab Nizam of Bengal and Orissa) முகலாயப் பேரரசின் வங்காளம், ஒடிசா, பிகார் மற்றும் முர்சிதாபாத் பிரதேசங்களின் நவாப் நிசாம் எனும் ஆளுநர்கள் ஆவர்.

வங்காள நவாபுகள் முகலாயப் பேரரசின் பிரதிநிதிகளாக பெயரளவில் இருப்பினும், 1717 - 1765க்கு இடைப்பட்ட காலங்களில், வங்காள மாகாணத்தின் தன்னாட்சியாளர்களாகவே விளங்கினர்.

வங்காளத்தின் இறுதி நவாப் சிராஜுதின் உத் தௌலாவை, 1757ல் நடைபெற்ற பிளாசிப் போரின் போது, பிரித்தானிய கிழக்கிந்தியக் கம்பனி படைத்தலைவர்களிடம்,  மிர் ஜாஃபர் என்ற படைத்தலைவர் காட்டிக் கொடுத்ததால்,  அவருக்கு வஙகாள நவாப் பதவியை ஆங்கிலேயர்கள் பரிசாக அளித்தனர்.

1765 முதல் 1772 முடிய  பிரித்தானிய கிழக்கிந்தியக் கம்பனிக்கு அடங்கிய   வங்காள பொம்மை நவாபுகள்  ஆண்டனர். 1772ம் ஆண்டிலிருந்து வஙகாளத்தை பிரித்தானியர்களின் நேரடி ஆட்சியின் கீழ் சென்றது.

1793ம் ஆண்டு முதல் கிழக்கிந்தியக் கம்பெனி ஆட்சியினர், வங்காள நவாபுகளின் ஆளுநர் பதவிகளை பறித்துக் கொண்டு, அதற்கு பதிலாக  ஓய்வூதியம் வழங்கினர்.

நவம்பர், 1880ல் வங்காளத்தின் இறுதி நவாப் மன்சூர் அலி கானுக்குப் பதிலாக அவரது மகன் அசன் அலி மிர்சாவை வங்காளம் மற்றும் முர்சிதாபாத் நவாபாக பிரித்தானிய இந்தியாவின் ஆட்சியாளர்கள் நியமித்தனர்.. 1880ல் வங்காள நவாபுகளின் பட்டங்களை ஆங்கிலேயர்கள் பறித்தனர்.

1947ல் இந்தியப் பிரிவினைக்குப் பின்னர், வங்காள மாகாணத்தில் சுதேச சமஸ்தானங்கள் இந்தியா மற்றும் கிழக்கு பாகிஸ்தானுடன் இணைக்கப்ப்பட்டது. முர்சிதாபாத், 17 ஆகஸ்டு 1947ல் இந்தியாவுடன் இணைக்கப்பட்டது. முர்சிதாபாத் நவாப்புகளின் இறுதி வாரிசு 1969ல் வாரிஸ் அலி மிர்சாவுடன் முடிவுற்றதாக இந்திய அரசு அறிவித்தது.

வங்காள நவாபுகள்


வங்காளம் மற்றும் முர்சிதாபாத்தை  1717 முதல் 1880 முடிய நசிரி, அப்சர் மற்றும் நஜபி என மூன்று  இசுலாமிய வம்ச நவாபுகள் ஆண்டனர்.

நசிரி வம்ச நவாபுகள் 1717 முதல் 1740 வரையும், அப்சர் வம்ச நவாபுகள் 1740 முதல் 1757 வரையும் ஆண்டனர். வங்காளத்தை மூன்றாவதாகவும், இறுதியாக ஆண்டவர்கள் நஜபி இசுலாமிய நவாபுகள் ஆவார்.

முகலாயப்  பேரரசில் வங்காள நவாபுகள்
முகலாயப் பேரரசில் செழிப்பு மிக்க மாகாணம் வங்காளம் ஆகும். 1700ல் முகலாயப் பேரரசின் வீழ்ச்சி காலத்தில், வங்காள நவாபுகள் பெயரளவிற்கு முகலாயப் பேரரசின் பிரதிநிதிகளாக வங்காளத்தை ஆண்டாலும், தங்களது படைகளை வலுப்படுத்தி தன்னாட்சியுடன் ஆண்டனர்.

 வங்காள நவாபுகள் மீதான மராத்தியப் படையெடுப்புகள் 

மராத்தியர்கள் 1741 முதல் 1748 வரை ஆறு முறை வங்காளத்தின் மீது படையெடுத்தனர். இப்படையெடுப்புகளின் போது, மராத்தியப் படைத்தலைவர் இரகுநாதராவ், வங்காள நவாபுகள் ஆண்ட தற்கால ஒடியாவின் பகுதிகளை கைப்பற்றினார்.  மராத்தியப் படையெடுப்புகளால் பிகார், வங்காளம், ஒடிசா பகுதிகளின் பொருளாதாரம்  பாதிப்படைந்தது.

1751ல் வங்காள நவாப் அலிவர்த்தி கான், மராத்தியர்களுடன் செய்து கொண்ட போர் ஒப்பந்தப்படி, வங்காள நவாபுகள் தங்களின் ஆட்சிப் பகுதியான ஒடிசாவின் பெரும்பகுதிகளை மராத்தியர்களுக்கு விட்டுக்கொடுத்ததுடன், ஆண்டுக்கு 12 இலட்சம் ரூபாயும் கப்பம் கட்ட வேண்டியதாயிறு.

கிழக்கிந்தியக் கம்பனி ஆட்சியில் வங்காள நவாபுகளும் மற்றும் நவாபுகளின் வீழ்ச்சியும்

1750களில் மராத்தியப் படைகளால், முகலாயப் பேரரசின் முதுகெலும்பு முறிக்கப்பட்ட நிலையில், பேரரசு முழுவதும் தன்னாட்சி கொண்ட சிறிதும், பெரிதுமான புதிய இராச்சியங்கள் உருவாயின.

1757ல் நடைபெற்ற பிளாசி சண்டையில், வங்காள நவாப் சிராச் உத் தவ்லாவை, கிழக்கிந்தியக் கம்பெனி படைத்தலைவர் ராபர்ட் கிளைவ் வெற்றி கொண்டார். இப்போருக்குப் பின்னர் வங்காள நவாபுகள், ஆங்கிலேயப் படைகளின் பாதுக்காப்பில், பொம்மை நவாபுகளாக வங்காளத்தை ஆண்டனர்.

பிளாசிப் போரில் ஆங்கிலேயர்களுக்கு உதவிய  மீர் ஜாபரை பாரட்டும் விதமாக, சிராச் உத் தவ்லாவிற்கு பதிலாக வங்காள நவாபாக நியமித்தனர்.

வங்காள நவாபு மிர் ஜாஃபர் மற்றும்   அயோத்தி நவாபு ஆகியோர்  டச்சுக் கிழக்கிந்தியக் கம்பனியுடன் கூட்டுச் சேர்ந்து ஆங்கிலேயப் படைகளை, 1764ல் பிகாரில் உள்ள பக்சாரில் நடைபெற்ற  பக்சார் சண்டையில், ஆங்கிலேயப் படைகள் வங்காள நவாபு மற்றும் அயோத்தி நவாபுகளின் படைகளை வென்றனர்.

போரின் முடிவில் 12 ஆகஸ்டு 1765 அன்று முகலாயப் பேரரசர் ஷா ஆலமிற்கும், கிழக்கிந்திய கம்பெனிக்கும் இடையே அலகாபாத் ஒப்பந்தம் ஏற்பட்டது. இந்த ஒப்பந்தப்படி, வங்காளம், பிகார் மற்றும் ஒடிசா உள்ளிட்ட கிழக்கிந்தியாவின் மக்களிடம் கிழக்கிந்திய கம்பெனி நேரடியாக வரி வசூலிக்கும் உரிமை பெற்றது.  மேலும் அயோத்தி நவாப்  சுஜா உத்-தவுலா அலகாபாத் ஒப்பந்தத்தில் கையெழுத்திட்டு, கம்பனியாருடன் அமைதி ஏற்படுத்திக் கொண்டார்.

மேலும் வங்காள மாகாணத்தின் பெரும் பகுதிகளில் நிலவரி வசூலிக்கும் உரிமையை கிழக்கிந்தியக் கம்பெனியினர் பெற்றனர்.
1774ல் பிரித்தானியக் கிழக்கிந்தியக் கம்பெனியின் இந்தியத் தலைமை ஆளுநர் ஆக பதவியேற்ற வாரன் ஹேஸ்டிங்ஸ், 1765ல்  வங்காளத்தை கிழக்கிந்தியக் கம்பெனியின் ஆட்சிப் பகுதியாக வங்காள மாகாணமாக நிறுவினர். கொல்கத்தா நகரம் வங்காள மாகாணத்திற்கு தலைநகரானது. இந்தியத் தலைமை ஆளுநர் வாரன்ஹேஸ்டிங்ஸ், வங்காள நவாபுகளுக்கு பணியிலிருந்து ஓய்வு  கொடுத்து, மாதந்தோறும் ஓய்வூதியம் வழங்கினர்.

வங்காள நவாபுகளின் பட்டியல்
சர்பராஸ் கான் மற்றும் மீர் ஜாபர் ஆகியோர் மட்டுமே இரண்டு முறை வங்காள நவாபுகளாக பதவியில் இருந்தனர். 1717ல் முர்சித் குயுலி கானால் நிறுவப்பட்ட வங்காள நவாபுகளின் ஆட்சி, முர்சிதாபாத் நவாப் மன்சூர் அலி கானுடன்  1881ல் நிறைவுற்றது.

 படம் பட்டப் பெயர் சொந்தப் பெயர்  பிறப்பு ஆட்சிக் காலம் இறப்பு நசிரி வம்சம் 90pxஜாபர் கான் பகதூர் நசிரி  முர்சித் குயுலி கான் 1665 1717–1727 1727 90px அலாவுதீன் ஹைதர் ஜங்  சர்பாரஸ் கான்  1700க்குப் பின்  1727-1731 29 ஏப்ரல் 1740 90pxசூஜா உத் தௌலா   சூஜா உத்தீன் முகமது கான் 1670களில் சூலை 1731 – 26 ஆகஸ்டு 1739 26 ஆகஸ்டு 1739 90pxஅலாவுதீன் ஹைதர் ஜங் சர்பராஸ் கான் 1700க்குப் பின்னர்  13 மார்ச் 1739 – ஏப்ரல் 1740 29 ஏப்ரல் 1740அப்சர் வம்சம்  90px ஹசீம் உத் தௌலா  அலிவர்த்தி கான் 10 மே 1671க்கு முன் 29 ஏப்ரல் 1740 – 9 ஏப்ரல் 1756 9 April 1756 90px சிராச் உத் தவ்லா    முகமது சிராஜ் உத் தௌலா  1733 ஏப்ரல் 1756 – 2 சூலை 1757 2 சூலை 1757நஜபி வம்சம்  90px ஜாபர் அலி கான் பகதூர் மிர் ஜாஃபர்    1691 சூன் 1757 – அக்டோபர் 1760 17 சனவரி 1765 90pxஇதிமத் உத் தௌலா மீர் காசிம்   ? 20 அக்டோபர் 1760 – 1763 8 மே 1777 90px ஜாபர் அலி கான் பகதூர் மிர் ஜாஃபர்     1691 25 சூலை 1763 – 17 சனவரி 1765 17 சனவரி 1765 90pxநசம் உத் தௌலா   நசிமுத்தீன் அலி கான் பகதூர் 1750 5 பிப்ரவரி 1765 – 8 மே 1766 8 May 1766 90px செயிப் உத் தௌலா  நஜபுத் அலி கான் பகதூர்  1749 22 மே1766 – 10 மார்ச் 1770 10 மார்ச் 1770 90px முபாரக் உத் தௌலா அஸ்ரப் அலி கான் பகதூர்  1759 21 மார்ச்1770 – 6 செப்டம்பர் 1793 6 செப்டம்பர் 1793 90pxஅசூத் உத் தௌலா   பாபர் அலி கான்   ? 1793 – 28 ஏப்ரல்1810 28 ஏப்ரல் 1810 90px அலி ஜா  ஜெயினுப்பித்தீன் அலி கான் பகதூர்  ? 5 சூன் 1810 – 6 ஆகஸ்டு 1821 6 ஆகஸ்டு 1821 90px வாலா ஜா  அகமது அலி கான் பகதூர் ? 1821 – 30 அக்டோபர் 1824 30 அக்டோபர் 1824 90px உமாயூன் ஜா  முபாரக் அலி கான் பகதூர்  29 செப்டம்பர் 1810 1824 – 3 அக்டோபர் 1838 3 அக்டோபர் 1838 90pxபெரதூன் ஜா  மன்சூர் அலி கான்  29 அக்டோபர் 1830 29 அக்டோபர் 1838 – 1 நவம்பர் 1880 (பதவி பறிக்கப்பட்டது) 5 நவம்பர் 1884

முர்சிதாபாத் நவாபுகள் 
ஆங்கிலேயர்களால் 1881ல் வங்காள நவாபுகளின் பட்டங்கள் பறித்த பிறகு, அப்பட்டங்கள் முர்சிதாபாத் நவாபுகளுக்கு வழங்கப்பட்டது. 1971ல் இந்திய அரசால் முர்சிதாபாத்  நவாப் பட்டங்கள் பறிக்கப்பட்டது.

 படம் பட்டப் பெயர் சொந்தப் பெயர் பிறப்பு  ஆட்சிக் காலம் இறப்பு நஜபி வம்சம் 90pxஅலி காதிர்   ஹசன் அலி மிர்சா 25 ஆகஸ்டு 1846 17 பிப்ரவரி 1882 – 25 டிசம்பர் 1906 25 டிசம்பர் 1906 90px அமீர் உல் ஒமரா வசீப் அலி மிர்சா   7 சனவரி 1875 டிசம்பர் 1906 – 23 அக்டோபர் 1959 23 அக்டோபர் 1959 90px ராய்ஸ் உத் தௌலா வாரிஸ் அலி மிர்சா   14 நவம்பர்1901 1959 – 20 நவம்பர் 1969 20 நவம்பர் 1969

இதனையும் காண்க
பிளாசி சண்டை - 1757
பக்சார் சண்டை -  1764 
 அயோத்தி நவாப்கள்
 ஆற்காடு நவாப்
 தில்லி சுல்தானகம்
 தக்காண சுல்தானகங்கள்
 குஜராத் சுல்தானகம்
 வங்காள சுல்தானகம்

அடிக்குறிப்புகள்

வெளி இணைப்புகள்
 The arrival of the Nawabs of Bengal and their decline
  Nawab Nizams of Bengal, Bihar and Orissa and Nawab Bahadurs of Murshidabad
  Posts under the Nawabs 

*
பகுப்பு:மேற்கு வங்காளத்தின் வரலாறு
பகுப்பு:வங்காளதேச வரலாறு
பகுப்பு:முகலாயப் பேரரசு
பகுப்பு:பிரித்தானியக் கிழக்கிந்தியக் கம்பனி
பகுப்பு:பிரித்தானிய இந்தியா
பகுப்பு:வங்காளம்
பகுப்பு:மராட்டியப் பேரரசு
பகுப்பு:சுல்தானகங்கள்